A4-0300/98

Πρόταση κανονισμού (ΕΚ) του Συμβουλίου για την τροποποίηση του Κανονισμού (ΕΚ) αριθ. 1734/94 του Συμβουλίου της 11ης Ιουλίου 1994 σχετικά με τη χρηματοδοτική και τεχνική συνεργασία με τα Κατεχόμενα Εδάφη (COM(97)0552 - C4-0048/98 - 97/0316 (SYN))

Η εν λόγω πρόταση εγκρίνεται με τις ακόλουθες συμπληρωματικές συμβιβαστικές τροπολογίες, επιπροσθέτως των τροπολογιών που είχαν εγκριθεί στην Ολομέλεια στις 18 Ιουνίου 1998 ((ΣΠ της ημερομηνίας αυτής, Μέρος ΙΙ, σημείο 5))

(Συμβιβαστική τροπολογία 1)

Έκτη αιτιολογική σκέψη

>Αρχικό κείμενο>

ότι είναι απαραίτητο να τροποποιηθεί ο κανονισμός του Συμβουλίου ώστε να προβλεφθεί αυτή η δυνατότητα,

>Κείμενο μετά την ψηφοφορία στο ΕΚ>

ότι είναι απαραίτητο να τροποποιηθεί ο κανονισμός του Συμβουλίου ώστε

να προβλεφθούν ρητά παρόμοια μέτρα, ιδίως εκείνα που αφορούν το περιοδικό κόστος του παλαιστινιακού δημόσιου τομέα, καθώς και τις επιδοτήσεις επιτοκίων, και να επεκταθεί η περίοδος της συνεργασίας,

Η τροπολογία αυτή καθιστά άκυρη την τροπολογία 4 που εκρίθηκε κατά τη συνεδρίαση της 18ης Ιουνίου 1998. Στο πλαίσιο ενός συμβιβασμού που διαπραγματεύθηκε με την Επιτροπή, η τροπολογία 6 που εγκρίθηκε κατά τη συνεδρίαση της 18ης Ιουνίου 1998 ακυρώνεται.Ύστερα από την έγκριση της παραγράφου 6 του νομοθετικού ψηφίσματος η τροπολογία 11 που εγκρίθηκε κατά τη συνεδρίαση της 18ης Ιουνίου 1998 καταπίπτει.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού αριθ. 1734/94 του Συμβουλίου για την τροποποίηση του Κανονισμού του Συμβουλίου της 11ης Ιουλίου 1994 σχετικά με τη χρηματοδοτική και τεχνική συνεργασία με τα Κατεχόμενα Εδάφη (COM(97)0552 - C4-0048/98 - 97/0316 (SYN)) (Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(97)0552 - 97/0316(SYN),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και το άρθρο 130Χ της Συνθήκης ΕΚ (C4-0048/98),

- έχοντας υπόψη τα άρθρα 50 και 58 του Κανονισμού του,

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0180/98),

- έχοντας υπόψη τη συμπληρωματική έκθεση της Επιτροπής Προϋπολογισμών και τη γνωμοδότηση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0300/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. ζητεί από την Επιτροπή, σύμφωνα με το άρθρο 138, παράγραφος 2 της Συνθήκης ΕΚ, να υποβάλει, σύμφωνα με το άρθρο 130Χ της Συνθήκης ΕΚ και πριν από τις 31 Δεκεμβρίου 1999, νέο ενοποιημένο νομοθετικό κείμενο επί των προτάσεων που θα εγκριθούν για τη συνέχιση του προγράμματος και μετά το έτος 2000[semigr ]

7. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.